[{"text_idx": "#000000", "text": "Viimsisse kerkib Eesti esimene sviitidega hooldekodu"}, {"text_idx": "#000002", "text": "Pihlakodude juhi Kadri-Ann Tivase so\u0303nul on pealinnas ja selle la\u0308hiu\u0308mbruses no\u0303udlus kvaliteetsete hooldekodude kohtade ja\u0308rele ja\u0308tkuvalt ko\u0303rge. \u201cMeie kaks aastat tagasi avatud 85-kohalises No\u0303mme Pihlakodus on ta\u0308na kohad ta\u0308is, mullu su\u0308gisel avatud suures, 180-kohalises Tabasalu eakatekodus on vabu kohti veel vaid kahekohalistes tubades, nii et oleme nu\u0308u\u0308d avanud broneerimise juba ka Viimsis,\u201d ma\u0308rkis Tivas."}, {"text_idx": "#000003", "text": "\u201cInimesed soovivad oma la\u0308hedasele eakatekodu kohta ikkagi reeglina kodule vo\u0303imalikult la\u0308hedale, misto\u0303ttu on ja\u0308rgmise nii-o\u0308elda uue aja eakatekodu avamine hea uudis kindlasti eelko\u0303ige Viimsis, Pirital ja Lasnama\u0308el elavatele inimestele, aga ka teistele pealinlastele,\u201d lisas eakatekodude juht."}, {"text_idx": "#000004", "text": "Viimsis, aadressil Pa\u0308rtlepo\u0303llu tee 2 septembris avatavas Pihlakodu uusimas eakatekodus on u\u0308he-, kahe-, ja kolmetoalised mugavad tavatoad ning eraldi majaosas ka Eesti esimesed eakate sviidid, mis on avaramad, luksuslikuma sisustusega ning igau\u0308ks oma terrassiga. \u201cSviidid on mo\u0303eldud endaga paremini toimetulevatele eakatele, asudes eraldi hoone osas, mis tagab suurema privaatsuse ja kus on vo\u0303imalik ka iseseisvalt tulla-minna,\u201d selgitas Tivas."}, {"text_idx": "#000005", "text": "3200-ruutmeetrisesse Viimsi Pihlakodu hoonesse tuleb lisaks kaasaegse sisustusega eluruumidele ka oma raamatukogu, suurko\u0308o\u0308k, saunad, massaaz\u030ci- ja protseduuriruumid ning avar saal u\u0308histeks ettevo\u0303tmisteks. Nagu teised Pihlakodud, saab ka Viimsi eakatekodu vajadusel nii korruste kui va\u0308ikesemate u\u0308ksuste kaupa isoleerida, mis aitab piirata haiguspuhangute korral viiruse levikut. Kuutasud uues eakatekodus algavad 990 eurost, so\u0303ltudes kohtade arvust toas ning hooldusabi vajaduse astmest."}, {"text_idx": "#000006", "text": "Pihlakodu on kaasaegsete eakatekodude kett, kuhu lisaks Viimsi eakatekodule kuulub ta\u0308na 180-kohaline esinduslik Tabasalu hooldekodu ja Tallinna moodsaim 85-kohaline No\u0303mme Pihlakodu."}]